《又赠樵隐》
明代·黎贞

高隐谩惊尘世远，门深花竹倚窗开。东风流水桥南去，落日放歌山下回。

钓渭已忘成大业，筑岩终见老遗才。萧萧白发身长健，莫负山翁浊酒杯。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。